
Dok siromašnima isključuju dužnici za struju u Srbiji, koliko 
struju zbog par hiljada dinara, duguju i ko ih štiti? Međutim, 
„kroz prste“ se gleda potrošači- umesto toga zapitajmo se nije 
ma čiji se dugovi mere milioni- li električna energija toliko in- 
ma. U medijima je nedavno po- tegrisana u život savremenog 
stavljeno pitanje ko su največi čoveka da je postala osnovna 


ljudska potreba, poput krova nad 
glavnom, hrane, obrazovanja 
i zdravstvene zaštite? Oni koji 
nemaju pristup elektromreži, 
poput porodice Đorđević iz 
Zaklopače, osuđeni su na život 
kao u srednjem veku. 

Treba postaviti i pitanje da li bi 
jedno društvo moralo da svakom 
svom članu obezbedi nesmetano 
zadovoljenje osnovnih ljudskih 
potreba. U kapitalizmu, u ko- 
me je sve pretvoreno u robu, 
sredstvo trgovine, manipulacije 
i eksploatacije, osnovne potrebe 
su najbolji izvor profita. Jed- 
nostavno, oni nas deru za ob- 
razovanje, hranu, zdravlje i 
struju zato što znaju da bez toga 
ne možemo. 

Krajnji ishod ove monstruozne 
logike kaptalizma najbolje se 
vidi u tragičnoj sudbini Danice 
Ćirković (24), studentkinje 
završne godine Ekonomskog 
fakulteta u Kragujevcu, koja je 
preminula u nedostatku sredsta- 
va za lečenje. Radničkom detetu 
ceo Kragujevac je od svoje 
sirotinje izdvajao ne bi li se 
prikupilo 150.000 evra kojima 
bi bilo kupljeno novo srce za 
Danicu. U trenutku smrti falilo 
joj je svega 18.000 evra. Država 
je naravno ćutala, dinar jedan ni- 
su dali, ali zato umeju dobro da 
uteraju sirotinji dugove za struju. 


“ZAKONI SU PREPREKE, A PREPREKE SU D0V0LJNE DA ZAUSTAVE MIRNE PROLAZNIKE; 0NI K0JI SU REŠENI 
DA SAVLADAJU PREPREKE, PROĆIĆE ĆE IZNAD ILI ISP0D.” (Jan Potocki) 









Preporučujemo film 


ZMREMDHUE V 

Nekad i sad: 

35 godina španskog 
anarhosindikata CNT u 
aviokompaniii „Iberija" 



Revolucionarne sindikalne orga- 
nizacije, usled svoje antisistemske 
prirode i državne represije koja 
uobičajeno prati njihov rad, veoma 
često funkcionišu samo tokom kra- 
ćeg perioda, a zatim nestanu, najčešće 
u plamenu borbe. Naravno, sa ve- 
likim revolucionarnim sindikatima, 
poput španskog CNT-a (Nacionalna 
konfederacija rada) ili italijanskog 
USI-ja (Italijanska sindikalistička 
unija), koji imaju tradiciju dužu od 100 
godina, situacija je drugačija, budući 
da, čak i kada pojedinačni sindikati 
prestanu sa radom, ostaje konfedera- 
cija kao nosilac revolucionarne bor- 
be. Represija koju sprovode gazde bra- 
neći svoj poredak je takva da je veoma 
teško održavanje revolucionarnih 
sindikalnih podružnica, čak i 
uz nacionalnu i internacionalnu 
(Međunarodno udruženje radnika 
- MUR) infrastrukturnu podršku. 
Zbog toga je obeležavanje 35 godina 
aktivne sindikalne borbe CNT-ove 
podružnice u španskoj nacionalnoj 
aviokompaniji ,,Iberija“ nešto što 
svakako zaslužuje pažnju. 

7. maja 1977. drugovi Gomez Ka- 
sas i Barios su podneli dokumenta 
CNT-a za registraciju, nakon 38 
godina Frankove vladavine, tokom 
kojih je sindikat bio nateran na rad 
u ilegali. 14. maja te godine CNT 
je legalizovan, a malo nakon toga 
osnovan je i CNT-ov sindikat u 


,,Iberiji“. Stvaranje sindikata je bilo 
praćeno uobičajenim neprijatnosti- 
ma - otpuštanjem radnika i odbija- 
njem da im se obnove ugovori, 
pritiscima na radnim mestima, 
uhođenjem radnika nakon posla 
itd. U vezi s kompanijom koju 
su kontrolisali ljudi povezani sa 
vojskom i radikalnom desnicom, 
sa zakonima o avijaciji iz 1961. koji 
su mnoge sindikalne akcije, koje 
se danas posmatraju kao „norma- 
lne“, kažnjavali hapšenjem, suvišno 
je pominjati da je Guardia Civil 
(španska žandarmerija) pucala na 
radnike i u vazduh tokom štrajkova 
i kolektivnih pregovora. Drugovi 
iz CNT-ove podružnice u „Iberiji” 
nisu uspeli samo da se odupru že- 
stokoj represiji gazda, već su usled 
svoje aktivnosti i požrtvovanosti, 
bili delegirani i u organe poput 
dokumentaciono-istraživačkog 
Centra Anselmo Lorenco, ali i u in- 
ternacionalne strukture unutar Me- 
đunarodnog udruženja radnika, u 
kojima su obavljali dužnosti u okvi- 
ru rada Sekretarijata Internacionale. 
Ovih dana CNT u „Iberiji” raste ma- 
lo po malo, organizujući i dalje živu 
sindikalnu aktivnost, trenutno vode- 
ći borbu protiv masovnih opuštanja 
u kompaniji IAG (vlasnici ,,Iberije“ 
i „Britiš ervejza“), ujedinjavajući 
interese svih zaposlenih - od pilota 
preko kabinskog osoblja do tehnike - 
i stvarajući jedinstveni front protiv ga- 
zda i prodanih žutih sindikata. Drugo- 
vi kažu da je ovih 35 godina prošlo 
brzo, i da nastavljaju borbu - ukazuju- 
ći na to da je bitno sećati se istorije 
sindikata i drugova koji su otišli, ali 
i dati doprinos budućnosti sindikata, 
učeći iz iskustva i organizujući još vi- 
še radnika, obezbeđujući time budu- 
ćnost anarhosindikalističke borbe. 


The Exterminating Angel 
(1962) 

Neposredno pred 
početak svečane ve- 
čere na koju dolazi 
dvadesetak ljudi iz 
više klase, posluga 
ima veoma snažnu i 
neobjašnivu potrebu 
da što pre ode iz 
kuče, što večina i čini. 
Nakon večere gosti 
ostaju do kasno u noč, 
da bi na kraju odlučili da tu prespavaju, i kao 
da niko ne primečuje da je to u suprotno- 
sti sa ustanovljenim pravilima lepog pona- 
šanja i društvenim normama. Tek ujutru 
svi shvataju zašto nisu otišli - zato što 
jednostvno, na neobjašnjiv način, niko od 
njih ne može da izađe iz sobe. 



Medium Cool (1969) 

Na leto 1968. godine 
u Čikagu policija i 
nacionalna garda 
su brutalno razbili 
proteste tokom 

održavanja naci- 
onalne konvencije 
Demokratske parti- 
je. Sve je prikaza- 
no iz perspektive 
TV kamermana 
i zahvaljujuči ko- 
riščenju dokumentarnih snimaka utisak je 
veoma realističan. Zasnovano na istinitim 
događajima. 


beyond tKe age оГ innocence...into the age of »игепек 

CanDialecticsBreak 
BricksP (1973) 

Fenomenalan situ- 
acionistički film u 
kome je preko nekog 
kineskog kung-fu 
filma nasnimljen 
potpuno novi zvuk. 
Dosta je zahtevan 
za razumevanje 
jer je potrebno 
dobro poznavanje 
marksističke ter- 
minologije, kao i socijalne i političke 
istorije XX veka, ali ako često pritiskate 
pauzu i koristite wikipediju videčete da to 
zapravo i nije neki problem, več naprotiv 
sjajna polazišna tačka za dalje čitanje i 
istraživanje. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 

Truje nas kapitalizaml 

Posledica logike profita jeste da Ijudsko zdravlje i dobrobit 
Ijudi ne predstavljaju faktore koji su gazdama od bilo kakvog 
značaja. Uostalom, zašto bi se oni vodili interesima Ijudi kada 
je čitav njihov sistem postavljen tako da jako mali broj njih 
živi od ukradenog rada najvećeg dela čovečanstva? 


Afera sa mlekom, u kome se nala- 
ze opasne doze aflatoksina, već 
neko vreme potresa Srbiju. No, šta 
se može zaključiti kada se malo 
pažljivije sasluša ova politikan- 
ska larma koja ljudsku tragediju 
pokušava da predstavi kao grešku 
ove ili one vlade, ovog ili onog 
političkog kriminalca? Ništa drugo 
nego da je sistem ono što je protiv 
naroda. Osnovne postavke na 
kojima počiva kapitalizam su tak- 
ve da je pravo čudo kako ovakvih 
slučajeva nije zabeleženo još više. 
Slučaj sa mlekom je samo posled- 
nji u nizu sličnih skandala za koje 
je javnost saznala. Govorilo se svo- 
jevremeno i o pokvarenoj letini, 
koja je i dovela do ovog problema, a 
onda su manipulatori iz medija celu 
stvar zataškali. I nikom ništa. Ne 
samo u Srbiji, već u čitavom svetu, 
javnost s vremena na vreme na 
kratko zabruji od novih podataka 
o otrovima koji nam se serviraju od 
lanaca supermarketa, a predstavlja- 
ju se kao nešto zdravo i ukusno. 
Po pravilu, takve informacije brzo 
budu uklonjene iz glavnih vesti. 
Kako je to moguće, mnogi se pitaju, 

Daliste 
znali q 

...da SAD imaju 737 vo- 
jnih baza van svoje teri- 
torije? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


kako je moguće da neko na taj način 
nema obzira prema zdravlju ljudi? 

Odgovor je, nažalost, veoma jed- 
nostavan, ali u svojoj jednostavno- 
sti zastrašujući i poražavajući. 
Kapitalistički poredak, čitav sis- 
tem koji trenutno dominira i kon- 
troliše sve, pa i najudaljenije i naj- 
zabačenije delove planete, zasniva 
se na izrabljivanju radništva, i kao 
svoj prvi i osnovni cilj ima profit 
gazda. Profit je jedino merilo koje 
kapitalisti, i na Zapadu i na Istoku, 
priznaju kao merodavno za proce- 
nu uspeha svojih firmi. Posledica te 
logike, koja je urođena kapitalizmu, 
i koja će napustiti istorijsku pozorni- 
cu zajedno sa tim sistemom, je da je 
ljudsko zdravlje, dobrobit ljudi, nešto 
što ne predstavlja faktor koji određu- 
je ponašanje gazda. Uostalom, zašto 
bi se oni vodili interesima ljudi kada je 
čitav njihov sistem postavljen tako da 
jako mali broj njih živi od ukradenog 
rada najvećeg dela čovečanstva? 

Drugim rečima, kao što će nam 
poturiti otrov da ga pijemo i jedemo, 
jer im se ne isplati da zatrovanu hra- 
nu bace, isto tako će na dugotrajnoj 
hrani stavljati kraće rokove trajanja, 
i uništavati ogromne količine hrane 
umesto da ih podele gladnima, kako 
bi nas naterali da kupujemo, još više 
i još više, i time održavamo njihov 
sistem u životu. Umesto da rešavaju 
probleme ekološke katastrofe, oni će 
ukazivati na gubitke koje će njihove 
firme imati ukoliko se pridržavaju 
ekoloških normi. I tako dalje, iz jedne 
u drugu industriju, preliva se taj isti, 
lihvarski mentalitet, koji kao rezultat 
ima totalno zanemarivanje svega što 
je ljudsko. 

Naravno, ne treba zanemariti i 
drugi aspekt, a to je sukob između 
kapitalista i kapitalističkih klanova, 
za još više profita i još više moći. Ti 
sukobi su uzroci svih savremenih 


ratova, veoma često maskiranih 
pod plaštom nacionalizma, re- 
ligijskog suparništva itd. Takvi 
sukobi se po pravilu vode oko 
monopola na proizvodnju i tr- 
govinu na nekim teritorijama. U 
kontekstu ove afere sa zatrovanim 
mlekom svakako ne treba ispustiti 
iz vida velike proizvođače hrane iz 
inostranstva kojima je u interesu 
uništavanje domaćih proizvođača. 
Valja napomenuti da je već počela 
da se koristi psihoza stvorena 
otkrivanjem trovanja mlekom ka- 
ko bi se na ogromnim bilbordima 
reklamirala ,,organska“ hrana, 
a svakako je ceo ovaj skandal sa 
zadovoljstvom dočekan i u kom- 
paniji Monsanto, monopolnom 
globalnom proizvođaču genetski 
modifikovane hrane, koja sigurno 
već vreba priliku da od svega ovo- 
ga ućari i ubrza plasiranje svoje 
mračne tehnologije i proizvoda na 
ovim prostorima. 

No, sve ovo nikako ne znači da 
je potrebno da se opredeljujemo 
između lošeg i još goreg, po- 
državajući domaću ili stranu za- 
trovanu hranu, srpske ili strane 
gazde trovače, već da je potrebno 
da razumemo da, ako zaista bri- 
nemo za svoje i zdravlje naše de- 
ce, moramo da se postaramo da 
osnove sistema u kome živimo ne 
budu borba za profitom i sticanje 
bogatstva manjine, već interesi 
većine čovečanstva, i napredak 
čitavog društva. 

Jole Katić 










Vesti iz meOunarodnog radničkog pokreta: 


№ 00 И Ш 



Veliki štrajk, u kome su učestvovalo preko sto 
miliona radnika širom Indije, počeo je u sre- 
du 20. februara, a nastavio se i tokom nared- 
nog dana. Na štrajk su pozvali sindikati zbog 
ekonomskih reformi koje sprovodi vlada. Na 
ulicama Noide, predgrađa Delhija, radnici 
su izvršili napade na fabrike i pritom zapalili 
25 vozila, uključujuči i jedno vatrogasno vo- 
zilo. Preko 50 osoba je privedeno. 

Već prvog dana štrajka veliki broj banaka 
nije radio, a javni prevoz bio je u prekidu. Ista 
situacija, s još većim intenzitetom, nastavi- 
la se i tokom drugog dana štrajka. Iako su 
vlasnici fabrika u Noidi bili nezadovoljni 
reagovanjem policije, jer po njihovom mi- 
šljenju nije reagovala pravovremeno, pri- 
padnici policije su napali radnike palica- 
ma, nakon čega su izbili žestoki sukobi. U 
gradu Ambala, u severnoj oblasti Pendžab, 
jedan od radnika je ubijen kada je pokušao 
da spreči autobuse da izađu iz stanice. Do 
sukoba je došlo i u više drugih mesta širom 
zemlje. Železnički saobraćaj obustavljen je u 
nekoliko provincija. 

„Demonstranti sede na pruzi ili zauzimaju 
lokomotive. Nemoćni smo”, izjavio je Ami- 


tab Prabhakar, potparol Železnica Indije. 

Sindikati se protive odluci vlade da se 
trgovina, osiguranje i avio prevoz otvore ka 
tržištu stranog kapitala. Veliki otpor takođe 
je podstaknut rastom cena subvencisanog 
goriva i gasa. 

Milionski štrajk organizovan je i u septem- 
bru prošle godine, kada je nekoliko gradova 
u Indiji bilo potpuno paralisano. 

Privredna komora Indije ističe da će gubici 
zbog najnovijeg dvodnevnog štrajka iznositi 
između 2,8 i 3,8 milijardi američkih dolara. 
Bankarstvo, osiguranje i avio transport su, po 
njhovom mišljenju, sektori koji će pretrpeti 
najveću štetu. Te milijarde bi za radnike u 
svakom slučaju bile izgubljene jer bi taj novac 
završio u u džepovima kapitalista. Očigledno 
je da se ovde radi o tipičnim merama štednje 
od kojih će koristi imati isključivo veliki 
preduzetnici i vlasnici fabrika, na kojima su 
radnici iz Noide opravdano iskaljivali svoj 
gnev. 

Masouna hapšenja turskih sindikalista 

Članovi sindikata iz javnog sektora bili 
su na meti policijskih racija tokom ranih 


jutarnjih sati 19. februara. Ovaj novi na- 
pad turskih vlasti na sindikaliste sprovo- 
di se u 28 gradova širom zemlje. Izdato 
je 167 naloga za hapšenje zbog navodne 
povezanosti pripadnika sindikata s te- 
rorističkim organizacijama, a uhapšeno 
je više od stotinu sindikalista. Od 
ukupnog broja uhapšenih, 58 je zadrža- 
no u pritvoru. Među uhapšenima ima 
prosvetnih radnika, novinara, političkih 
aktivista i pripadnika organizacija za od- 
branu ljudskih prava. 

Brutalan napad turske države na sindika- 
tepočeo je 2011. godine,kadajeuhapšeno 
25 članova sindikata Egitim Sen kao i 
nekoliko članova drugih filijala Sindikata 
javnog sektora (KESK). Oni su osuđeni 
na šest i po godina zatvora od strane 
krivičnog suda u Izmiru. U februaru 
prošle godine je uhapšeno 15 sindikalnih 
aktivistkinja, a u junu prošle godine više 
od 70 sindikalista je hapšeno u svojim 
domovima i na radnim mestima. Mnogi 
od njih još uvek su u pritvoru čekajući 
suđenje koje treba da bude u aprilu ove 
godine. 


Centar za liberterske studije predstavlja: 

Fransisko Ferer: Moderna škola 


Kapitalno delo anarhističkog prosvetitelja 
Fransiska Ferera. Obrazovanje nije dostojno 
svog imena ukoliko nije oslobođeno svih 
vrsta dogmatizma, ukoliko se samom detetu 
ne prepusti da razvije svoje veštine ili ukoliko 
škola nije spremna da podrži manifestacije tih 
veština. 

BLOKADA PRUGE U MUMBAIJU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa FHIeb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 











































